เป็นร้านที่เปลี่ยนชื่อมาใหม่ เดิมคือร้าน Le petit Zinc ตั้งอยู่ในซอยสุขุมวิท23 ตรงข้าม Mulberry spa
ข้างๆpegasus club
มีที่จอดรถ
ขนาดร้านไม่ใหญ่ไม่โตนัก โต๊ะก็ตั้งค่อนข้างแน่น แต่มีที่นั่งที่นั่งค่อนข้างสบาย
ร้านประดับไปด้วยภาพวาด และโปสเตอร์สไตล์ปารีเซียงเก่าๆ แนวดี
ห้องน้ำก็เรียบร้อยดี บรรยากาศดูเป็นbistro มากกว่า restaurant นั่งได้สบายๆ(4.5/5)
การบริการถือว่าดีระดับหนึ่ง บริกรทำงานได้ดี ดูแลลูกค้าไม่บกพร่อง
ที่ขาดคงเป็นรายละเอียดเล็กๆน้อยๆ เช่นการแนะนำไวน์แต่ก็แก้ได้ดี โดยwine list(4/5) 
เรื่อวของเครื่องดื่ม มีหลากหายพอควร น้ำหลายยี่ห้อ และ คอกเทล รวมถึงไวน์
ที่ดูก็รู้วามีการเลือกสรรค์มาเป็นอย่างดี
และมีการให้ข้อมูล เช่นคะแนนของ fruit, body, tannin เพื่อให้ลูกค้าเลือกไวน์ได้ง่ายขึ้น  ชอบครับ
ผมทานไวน์ก็พบว่าน่าจะเป็นอย่างที่ว่าไว้ในwine list จริงๆ ดีเลยครับ(4.5/5)
สำหรับอาหารที่สั่ง พยายามสั่งอาหารแนะนำ
-เริ่มจาก complimentary เป็น ขนมปังกรอบกับมะกอกดองสับ อร่อยและเรียกน้ำย่อยได้ดีครับ
-bagette ก็ร้อน อร่อย และไม่แข็งจนเกินไป กรอบดีด้วยซ้ำ ถ้าไม่สั่งอาหารมาเยอะคงฟาดเกลี้ยงล่ะครับ
-onion soup รสชาติหอมและหวานหัวหอมมาก topping เป็น bagette กับ cheese โดยส่วนตัวผมชอบครับ
-ตามด้วย egg salad อร่อยเลยครับ ปรุงรสได้ดีกว่าร้านอาหารฝรั่งเศสทั่วไป มีความชัดเจนของรสชาติ เป็นสลัดที่ดีจานหนึ่ง
-duck cofit หนึ่งในอาหารแนะนำ เป็ดดูเปื่อยไปนิด คือหนังหายเกลี้ยงครับ
แต่ตัวรสชาติทำได้ดี นุ่ม หอม และ garnish เป็นfinger potato ผัดกับสมนไพร และถั่วลันเตากับแครอท ทำได้ดีครับ
-Rack of lamb cooked medium rare ขนาดใหญ่ใช้ได้ราดด้วยซอสที่ทำจากน้ำมันที่ทำแกะ เน้นรสชาติชัดเจน เสิร์ฟกับ mashed potato และ spinach ทำได้ดี และมีโรย มะเขือเทศ และมะเดื่อแห้ง ซึ่งโดยส่วนตัวผมอยากไดมะเดื่อแห้งมากกว่านี้สักนิดครับ จะชูรสแกะและตัดเลี่ยนได้ดีกว่านี้
อย่างไรก็ตามผมชอบ ทั้งpresentation , idea และ รสชาติที่ตัดระหว่างแกะกับมะเดื่อมากครับ เยี่ยม
-Foigras burger เป็นฟัวการ์top บนเบอร์เกอร์เนื้อangus
บอกตรงๆว่าสาปมากครับ แต่ก็มีความชัดเจนของเนื้อสูงมากๆ คนที่ชอบก็ชอบ คนที่ไม่ชอบคงลำบาก
ผมทานกับwine cote du rhone ก็พอเข้าท่าครับ แต่จริงๆคนชอบเนื้ออย่างผมก็ยังรู้สึกเลยว่ากลิ่นมันชัดเจนไปหน่อย 
จานนี้เสิร์ฟกับ fried wedge potatoes and dipping sauce อร่อยและได้รสสัมผัสดีครับ
-ตบท้ายด้วยของหวาน เป็นchoccolate lava ทำได้ดีระดับหนึ่ง 
โดยจานนี้over cooked ไปนิด lavaค่อนข้างน้อย แต่texture ข้างในไม่แข็งเท่าไหร่
ส่วนไอศครีมแนะนำให้เปลี่ยนครับเพราะรสอ่อนไปนิดๆ
แต่presentation เยี่ยมครับ 
โดยรวมผมให้(4.5/5) nearly perfect ครับ ผมที่เคยเจ็บมาเยอะกับอาหารฝรั่งเศส รู้สึกว่าร้านนี้ทำได้ดีมาก และอาจดีกว่าหลายร้าน โดยเฉพาะที่เคยทานที่ฝรั่งเศสด้วยซ้ำ
ส่วนราคา ครั้งนี้ผมใช้deal ครับ เลยค่อนข้างไม่แพง
แต่ในเมนูดูราคาเต็มแล้วก็ใช่ย่อย โดยเฉพาะกับportion ที่ไม่ใหญ่นัก แต่เมื่อเทียบกับรสชาติที่ดี ชัดเจน
ผมขอให้(4/5)ครับ 
ผมให้4ดาวครึ่งครับ ไม่ได้เลิศเลอ แต่ก็อร่อยและบรรยากาศเป็นกันเองดี
โดยส่วนตัวถ้าไม่มีดีล แล้วปรับราคาลงสัก1/5-1/4 คนคงจะเข้าถึงได้ง่ายขึ้น
และผมเองคงจะได้มีโอกาสไปทานได้อีก เพราะดูจากเมนูและไวน์ลิสต์แล้วรู้สึกได้ว่าเจ้าของรักอาหารและไวน์จริงครับ 
Verre & Merci .